﻿Anul III, nr 8 / 2012 REVISTĂ A ”ASOCIAŢIEI CULTURALE HANGU” MOTO „A-ţi pune nădejdea în Dumnezeu, înseamnă a-I încredinţa viaţa, destinul, viitorul şi a aştepta cu încredere, îndeplinirea făgăduinţelor Sale Speranţa vine din credinţă ” (Sfântul Ioan de Kronstadt) „Singur Dumnezeu Cel veşnic, Cel atotputernic, Cel ce dă viaţă din Sine şi are viaţă în Sine, se poate lipsi de nădejde Nouă, însă, fiinţe efemere, care am primit viaţă şi toate darurile legate de viaţă, de la Dumnezeu, fiinţe ticăloase care stăm înaintea Începătorului vieţii, nouă, fiinţe care ne -am răzvrătit împotriva Creatorului şi Domnul nostru, ne-a fost lăsată ca parte, numai din mila lui Dumnezeu, nădejdea Domnul, socotind că trebuie să ne dea un mijloc de a ne întoarce la viaţă, noi, cei ce am căzut din viaţa veşnică în moartea veşnică Toţi ştim că purtăm în inimă moartea sufletului şi că aceasta pregăteşte, puţin câte puţin, m oartea trupului Inima, însă, creată pentru viaţa veşnică, deşi a gustat moartea, nu a fost cu totul supusă de ea şi tânjeşte spre viaţă şi fericire Fericirea noastră pierdută ne-a fost redată de Fiul lui Dumnezeu, Iisus Hristos ” „Ceea ce îşi doreşte Domnul Iisus Hristos pentru noi, este să stârpească din inimi minciuna, trufia, răutatea diavolească şi să pună în loc adevărul său, dragostea, blândeţea, smerenia” „Când te rogi, nu uita că vorbeşti cu Dumnezeu, Părintele îndurărilor şi a toată mângâiera Cel neschimbat, pe care cererile noastre nu-L supără şi care este într-una, de o nemărginită bunătate, preaînţelept, atotputernic Celui care, prin nemărginita lui bunătate, înţelepciune, atotputernicie, îi este lesne şi la îndemână să ne îndeplinească cererile, precum şi nouă ne este lesne să rostim rugăciunile Domnului îi este însă, mult mai uşor Ţine minte aceasta când te rogi şi nu -ţi pierde speranţa ” „Adu-ţi aminte, cât mai des, că răul este în tine, nu în oameni Nutrind o asemenea convingere, întru totul adevărată, vei putea ţine piept multor păcate Nenorocirea noastră constă în faptul că punem pe seama altora, răul din noi ” „Cheamă în fiecare zi, pe sfinţii care s-au proslăvit, ca să-ţi lumineze calea cu rugăciunile lor şi să-ţi fie mijlocitori la Domnul pentru iertarea păcatelor ” „Nu deznădăjdui atunci când deasupra sufletului se adună norii iadului, unul mai negru decât altul Fii convins că apariţia norilor negri la orizontul existenţei tale este inevitabilă, dar nu se întâmplă mereu şi nu poate dura prea mult, întocmai cum se întâmplă în natură cu norii de vreme urâtă: vor apărea şi vor trece, sufletul şi mintea ţi se vor însenina ” (Sfântul Ioan de Kronstadt) ECOUL HANGULUI pagina 2 Anul III, nr 8 CU TINE Când gândul meu zboară în zori, Hoinar, pe senine cărări, Pe raze, ori şopot de unde Cu tine-i alături oriunde Mă arzi ca un roşu metal Când stai lângă mine Pettal Mă furi cu picioru-ţi în mers; Sărutu-ţi e rimă şi vers Cu ochii în vrajă mă prinzi, În inimă iad îmi aprinzi Când braţu-mi te prinde alene, Când gura -mi se joacă în gene Când gândul meu zboară 'nainte În viaţă şi nu în cuvinte Obstacol, nimic nu-l mai ţine; Nu-i singur, i-alături de tine *** În porţile vieţii deschise Păşi-vor spre noi paradise; În cântec cu zvon de cristal Gândacul la braţ c-un Pettal Profesor, Mihai Doroftei REDACŢIA ”ECOUL HANGULUI” Revistă cultural-istorică, Cu apariţie trimestrială Anul III, numărul 8 Editată de „ASOCIAŢIA CULTURALĂ HANGU” HANGU – NEAM Ţ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor-şef, Prof Gheorghe Drugă, Ref Ţîrdea M ădălina Ed Lupu M aria, Înv M anolache Steluţa, Înv M unteanu Carmen, Înv Nacu Elena Prof M ihai Doroftei, Ec M ihai Conuţ, Prof Vasile M arcoci, Preot Ioan Simiraş I S S N – on-line – 2068 - 4517 Telefoane de contact: Liliana Pîntea – 0731024838 Gavril Lupu – 0233/257524 Dorel Rusu – 0746234493 Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI pagina 3 Anul III, nr 8 Evenimente locale Evenimente locale Evenimente locale MIRACOLUL FUNDAŢIEI „MEREU APROAPE” Nu e poveste, nu e un basm inventat anume pentru copii, e realitate, e adevăr incontestabil, deşi seamănă incredibil de mult cu cele mai frumoasă poveşti ale copilăriei, cu poveştile pe care le creionează îngerii în cer şi le lasă să cadă, odată cu ploaia de stele, între coperţile viu colorate ale cărţilor E adevărat Joi, 19 ianuarie 2012 caravana Fundaţiei „Mereu Aproape” s-a oprit în comuna Hangu, la Biblioteca comunala pentru care a adus 5000 de cărţi noi şi un calculator În cei 22 de ani de când sunt bibliotecar, nu a trecut o zi măcar, fără să-mi doresc ca Biblioteca Hangu să primească publicaţii noi Fiecare zi în care primeam sau achiziţionam (cu bani din bugetul local, care nu erau niciodată suficienţi) cărţi noi, era, pentru mine, o adevărată sărbătoare, un festin spiritual, de care mă bucuram zile în şir Mereu am visat cu ochii deschişi, ani la rând am sperat, că într-o bună zi voi trăi un miracol, că visul meu îndrăzneţ, dar frumos va deveni cândva realitate, deşi uneori ştiam că nu sunt decât un biet Sisif, de o încăpăţânare dusă la extrem, care crede în minuni Miracolul Fundaţiei Mereu Aproape este cea mai fantastică poveste adevărată, pe care, dacă ar şti să vorbească, Biblioteca Hangu ar repeta-o la nesfârşit, ar rosti-o cu cea mai asurzitoare voce şi dacă ar putea, ar ruga îngerii să poarte pe aripile lor imaculate, miile de mulţumiri pentru echipa acestei fundaţii fără de care această minunata poveste ar fi rămas doar o iluzie, doar un vis frumos şi atât Nu a fost nici foarte simplu şi nici foarte uşor, ca cele 5000 de cărţi noi şi calculatorul să ajungă de la Bucureşti la Hangu, de aceea aş vrea să mulţumesc întregii echipe a Fundaţiei „Mereu Aproape” şi, în mod special domnului CIPRIAN DRAGOMIR, pentru răbdarea cu care ne-au citit povestea şi pentru că au decis înscrierea Bibliotecii Hangu în cel mai special şi mai interesant proiect care să sprijine educaţia şi cultura: „Lăsaţi -mă să învăţ!” Le mulţumesc, desigur, şi celor care au făcut donaţii şi consider că Fundaţia „Mereu Aproape” şi -a ales cea mai nobilă, mai minunată şi mai specială misiune, aceea de a readuce speranţa şi zâmbetul, pentru cei care au uitat să mai spere şi au uitat să mai zâmbească Bucuriile de acest gen rămân adânc dăltuite în memoria timpului Deşi pare de necrezut, deşi pare greu de înţeles, deşi pare straniu, că într -o lume guvernată de bani şi de interese mai mult sau mai puţin meschine, într-o lume în care, primează nonvalorile, Fundaţia „Mereu Aproape” a ales, pe lângă toate acţiunile caritabile derulate sau în curs de derulare, să sprijine şi bibliotecile, oferindu-le cărţi şi calculatoare Proiectul „Lăsaţi -mă să învăţ!” este cu atât mai apreciat şi mai demn de toată consideraţia, cu cât e singurul de acest gen, din ţară ECOUL HANGULUI pagina 4 P R I M Ă V A R A Soarele îşi face loc, încet, încet, printre norii cenuşii Sub razele lui calde, ha ina albă a pământului se destramă în firicele subţiri - Cling! Cling! se aude un glas cristalin - Cine eşti? - Sunt gingaşul ghiocel M-am trezit din somnul linistit, dornic să vă arăt că am alungat iarna cea friguroasă, departe de noi Am crezut că nu va mai pleca niciodată Mormane întregi de zăpadă m-au acoperit, noroc de câteva frunze rămase de toamna trecută, care mi -au ţinut de cald Când am simţit soarele cum îşi aruncă razele spre pământ, încălzindu- l, am crezut că-i un vis şi nu mă puteam trezi, dar, de fapt eram îngheţat Mi -au trebuit mai multe zile să-mi revin, iar acum, iată-mă, sunt cel mai frumos si mai special ghiocel Alături sunt fraţii mei care înveselesc toată grădina, abia s-au trezit si ei Sunt atât de fericit că a venit primăvara şi că eu sunt, din nou, vestitorul ei Bontaş Marian, clasa a III-a, învăţătoare Manolache Steluţa Anul III, nr 8 Evenimente locale Evenimente locale Evenimente locale Consider că, în ziua de 19 ianuarie 2012, când Biblioteca Hangu a primit cele 5000 de cărţi noi şi calculatorul, oferite de Fundaţia „Mereu Aproape”, s -a scris cea mai frumoasă pagină din istoria Bibliotecii Comunale Hangu şi, de ce nu, din istoria Comunei Hangu Bibliotecar, Liliana Pîntea Micii scriitori Micii scriitori Micii scriitori Micii scriitori ECOUL HANGULUI Invitaţie la meditatie pagina 5 Invitaţie la meditatie Anul III, nr 8 Invitaţie la meditatie Cum am învăţat să stau în picioare A sta în picioare înseamnă a fi vertical, a aspira spre lumină, a primi Lumina şi a emana la rându-ţi, lumină La început eşti ajutat, apoi devii autodidact Ajungi,de fiecare dată, la un echilibru precar, cu înălţări şi căderi, cubucurii şi mâhniri, cu nădeldi şi învieri În copilărie eşti sprijinit de dragostea părinţilor, acei dascăli ai iubirii care te învaţă – prin trăire, că, „dacă dragote nu e, nimic nu e” E o iubire care se jertfeşte şi se dăruieşte continuu Nu aşteaptă răsplată Şi la iubire nu poţi răspunde decât cu iubire E o pedagogie părintească, metaforic exprimată de Nicolae Labiş în poezia „Dacă toate-acestea fi-vor învăţate…” Apoi intervine pedagogia şcolară, care este tot un exerciţiu al iubirii, hrănindu-ţi şi sufletul şi mintea Înveţi cum să înveţi, înveţi să iubeşti aventura cunoaşterii; nu poţi trăi fără a învăţa Te străduieşti să rămâi în picioare Şi indiferent în postura în care te afli ( modelator sau modelat) înveţi şi cealaltă „învăţătură sufletească” (Şi, Doamne, ce dascăli am avut!… - Oameni cari au fost…) Să iubeşti, să respecţi, să înveţi a dărui, să -ţi fie dragă munca, să alegi adevărul, să fii smerit şi drept, curat şi bun, înseamnă a sta în picioare Viaţa noastră oscilează între a fi şi a avea, în funcţie de idealul spre care tindem Când balanţa înclină spre a avea, sufletul nostru slăbeşte, se înstrinează şi moare Când se înalţă spre a fi, tinde spre veşnicie, găseşte sensul vieţii: căutarea şi întâlnirea cu Dumnezeu Fiinţa umană este o fiinţă perfectibilă: între a fi şi a avea, există şi verbul a deveni, care implică lupta omului cu el însuşi, şlefuirea şi primenirea sufletului, o stare de trezvie care -ţi cere voinţă şi-ţi dă putere – puterea de a construi Raiul aici, pe pământ, în inima noastră Acum a intervenit pedagogia dumnezeiască Cele zece porunci ne ajută „să ne legăm de stele, de cer” Nu sunt idealuri, ci porunci Împărăţia Cerului se cucereşte prin nevoinţă, se ia cu asalt În acest context nu cred că am avea căderea să abordăm subiectul Înţelept ar fi să rememorăm zbaterile dramatice prin care, luptând cu egoismul din noi, ajungem – sau avem iluzia că am ajuns – să stăm, chiar şi pentru o clipă, în picioare: „De aceea, cel căruia i se pare că stă neclintit să ia seama să nu cadă ” Să ne împăcăm, mai întâi, cu noi înşine, apoi cu lumea şi cu abisurile ei; să descoperim lumina din noi, alungând tenebrele; să nu vâslim împotriva conştiinţei şi nici să n-o înăbuşim, să descoperim chipul lui Dumnezeu în aproapele nostru, să ne bucurăm, să dobândim pacea sufletului şi să mulţumim pentru toate lui Dumnezeu Atunci şi nici atunci nu avem certitudinea că rămânem, pentru totdeauna, în picioare (Scara Sfântului Ioan Scărarul este un argument în acest sens ) Când nu poţi trăi fără rugăciune, biserică şi Sfintele taine, sau când dăruieşti din puţinul pe care îl ai, să ştii că sti în picioare Când picurat sau turnat în sufletu-ţi împovărat, veninul batjocurii îţi este doctorie şi nu-ţi alungă liniştea, sau când scăpate din nesăbuinţa gurii tale cuvintele se întorc asupra -ţi ca un bumerang, măcinându-te în chinga remuşcării, să ştii că stai în picioare Când îţi cauţi şi -ţi recunoşti vina acolo unde ştii că nu o poţi avea, să ştii că stai în picioare Să iubeşti, să rabzi, să ierţi, să nădăjduieşti, să crezi, înseamnă să -ţi găseşti mântuirea: „Iar cel ce va răbda până la sfârşit, acela se va mântui” Prorocirile Stareţilor sunt sumbre, vremurile le adeveresc Sorocul – aproape, omenirea – bolnavă Pus în faţa încercărilor din urmă, omul păleşte, se clatină Îi mai rămâne scânteia divină, CREDINŢA – lumina din el – pentru a acoperi întunericul de- afară, pregătindu-şi înălţarea Profesor, Elena Filip ECOUL HANGULUI pagina 6 Anul III, nr 8 Evenimente locale Evenimente locale Evenimente locale Primarul Gavril Lupu – „Omul anului 2011, în administraţia rurală” Domnul Lupu Gavril – Primarul Comunei Hangu - a fost declarat „Omul anului 2011, în administraţia rurală”, de către publicaţia „Ceahlăul” Această nominalizare nu a fost făcută întâmplător, ci pentru că, timp de trei mandate, domnul Primar a exploatat şi speculat fiecare oportunitate şi fieca re ocazie, de a atrage fonduri nerambursabile, pentru a reuşi să realizeze o parte dintre proiectele propuse, ştiind cu exactitate, că numai accesând fonduri europene, se pot materializa dorinţele hanganilor La iniţiativa Primarului Gavril Lupu s-au realizat cele mai mari investiţii din istoria comunei: alimentare cu apă în aproape toate satele comunei, asfaltare drumuri comunale, construire şcoală Rugineşti, construire grădiniţă Hangu, construire sală de sport, construire sediu primărie şi nu în ultimul rând, schimbarea locaţiei bibliotecii comunale Confluenţe didactice Confluenţe didactice Confluenţe didactice „Uite, vine Moş Crăciun!” „Nimic nu-i mai frumos, mai nobil, decât meseria de educator, de grădinar de suflete umane, de călăuză a celor mai curate şi mai pline de energie mlădiţe ” (Dumitru Almaş) Cred, cu toată convingerea, că meseria de „grădinar de suflete umane” este una dintre cele mai nobile şi mai frumoase profesii Copiii reprezintă viitorul, ei sunt cei care ne fascinează în fiecare moment, ei sunt cei care ne readuc zâmbetul pe buze, în fiecare clipă, ei sunt cei care ne privesc uimiţi, atunci când nu ne înţeleg şi tot ei sunt comorile noastre cele mai de preţ În grădiniţă, se desfăşoară o întreagă pleiadă de activităţi care implică în mod direct preşcolarii, dar serbările organizate cu diferite ocazii ( Sărbătorile de iarnă, 8 Martie, serbările de sfârşit de an şcolar) sunt cele care bucură şi împlinesc cel mai mult sufletele copiilor La vârsta preşcolară sunt greu de înţeles evenimentele petrecute la Sărbătorile iarnă, la serbările de sfârşit de an şcolar) Noi, educatoarele, încercăm să facem din fiecare serbare un izvor de bucurie şi satisfacţii care creează copiilor o stare de bună dispoziţie, favorabilă atât dezvoltării psihice, fizice, cât şi estetice Copiii trebuie să interpreteze diferite roluri: cântăreţ, dansator, povestitor, creator de obiecte artizanale, formându-şi sau perfecţionându-şi o serie de abilităţi artistice ECOUL HANGULUI pagina 7 Anul III, nr 8 Confluenţe didactice Confluenţe didactice Confluenţe didactice Serbările au o importanţă deosebită în educarea copiilor În primul rând prin conţinutul lor transmit un anumit mesaj, apoi copiii se pregătesc împreună şi depun eforturi susţinute pentru realizarea unui scop comun, reuşita serbării Încordarea gradată din momentul pregătirii serbărilor, culminează în ziua desfăşurării ei, când tensiunea afectivă a grupei ajunge la maxim Astfel, pregătirea şi participarea la serbări este acţiunea în care copilul se obişnuieşte să trăiască în colectiv, să se debaraseze de timiditate, să comunice, să socializeze Serbările aduc lumină în sufletul copiilor, dau aripi imaginaţiei, creează o atmosferă plină de satisfacţie şi bucurie În transmiterea obiceiurilor şi tradiţiilor în serbările preşcolare am pornit de la ideea că nu există un alt element artistic care să poată fi aplicat multilateral în ansamblul procesului educaţional, ca serbările şcolare Pentru copii ele reprezintă un prilej de bucurie, iar pentru educator, prilejul de a oferi mănunchiul bucuriei, de-a lungul unui şir întreg de repetiţii Invitând copiii să desfăşoare „Serbarea pomului de iarnă” îi implicăm în interpretarea unor roluri pe care le joacă cu plăcere: uratul, sorcova, colindatul şi piese de teatru folcloric (capra, ursul) Prin interpretarea rolurilor şi pregătirea decorurilor pentru diversele spectacole, urmărim atât un efect artistic, cât şi un efect pedagogic, căutând un imbold pentru a trezi la copii dorinţa de a cunoaşte şi păstra tradiţiile şi obiceiurile strămoşeşti Când ne bat la porţile sufletului Sfintele sărbători, ne bucurăm împre ună cu copiii de neasemuita frumuseţe a datinilor strămoşeşti şi scoatem din comoara inimii şi din lada de zestre a neamului, tezaurul folcloric românesc: colindele, urăturile, etc La grupa mică-mijlocie a Grădiniţei Hangu, versurile: „Când vine iarna g rea/ Cu primii fulgi de nea/ Se scutură din nori/ De sfinte sărbători/ Poveşti cu îngeraşi,/ Pentru copii poznaşi,/ Poveşti cu Sfinţi Părinţi,/ Pentru copii cuminţi / Aflaţi -le acum,/ În prag de Moş Crăciun!”, a continuat cu un recital de colinde, apoi cu piesa „Naşterea lui Iisus”, cu sceneta „Iarna” în care copiii au dansat şi au spus poezii, iar când a venit Moş Crăciun, fiecare copil i -a spus o poezie Moşului Consider că serbarea închinată sărbătorilor de iarnă are cea mai mare încărcătură emoţională pentru preşcolari, pentru că ei devin personajele principale ale spectacolului, ocazie cu care se bucură, îşi însuşesc lucruri noi, dar cel mai important, se întâlnesc cu Moş Crăciun Fiecare preşcolar trăieşte într-un anume fel această întâlnire, iar emoţiile le dau târcoale şi sunt foarte uşor de descoperit Cred că Moş Crăciun este unul dintre cele mai iubite personaje care ne însoţesc copilăria, iar simpla lui prezenţa devine pentru cei mici copleşitoare, devin curioşi, neliniştiţi şi freamătă de emoţie Moş Crăciun este cel mai bun Moş de pe pământ, pentru că le aduce daruri, învăţându-i să fie şi ei la fel, buni, blânzi, iertători, generoşi Educatoare, LUPU MARIA, Grădiniţa Hangu Confluenţe didactice Confluenţe didactice Confluenţe didactice Exersarea valorilor morale în cadrul activităţilor ce vizează tradiţiile şi obiceiurile de iarnă În comuna Hangu, judeţui Neamţ „Nu există artă mai frumoasă decât arta educaţiei Pictorul şi sculptorul fac doar figuri fără viaţă, dar educatorul creează în chip viu; uitându -se la el, se bucură şi oamenii, se bucură şi Dumnezeu şi Oricine poate fi dascăl, dacă nu al altora, cel puţin al său ” (Sf Ioan Gură de Aur) Odată cu trecerea timpului, tradiţiile şi obiceiurile de iarnă probează incontestabil identitatea noastră între cellalte culturi ale lumii Şcoala, prin destinaţia şi rolul său asigură cadrul adecvat în care se desfăşoară un complex de formare a elevilor, atât sub aspect instructiv, cât şi sub aspect educativ ECOUL HANGULUI pagina 8 Anul III, nr 8 Confluenţe didactice Confluenţe didactice Confluenţe didactice Dacă uităm tradiţiile şi obiceiurile strămoşeşti, putem spune să nu ne mai ştim rădăcinile Trebuie să păstrăm şi să cultivăm interesul copiilor pentru cunoaşterea tradiţiilor şi obiceiurilor de la cele mai mici vârste, ca un semn de respect pentru trecutul nostru Formarea profilului moral al personalităţii este un proces îndelungat, care îşi are originea în familie, se continuă în şcoală şi se consolidează pe tot parcursul devenirii umane Cunoaşterea procesului formării conştiinţei şi conduitei morale, a relaţiei dintre latura morală şi celelalte aspecte ale educaţiei, a rolului diferiţilor factori în formarea convingerilor, sentimentelor şi obişnuinţelor morale trebuie să stea în atenţia specialiştilor Educaţia morală formează copiilor o conduită morală bazată pe cunoaştere a cotidiană a regulilor vieţii sociale, urmăreşte iniţierea copiilor în parctica unui comportament activ, responsabil, capabil de toleranţă şi respect faţă de sine şi faţă de ceilalţi, conştient de drepturi şi datorii, liber şi deschis spre alte culturi Educatorul intervine la această vârstă în realizarea educaţiei moral civile şi sociale a copilului În comuna Hangu, sărbătorile de iarnă constituie preilejul desfăşurării unui bogat şir de datini în acre muzica joacă un rol important La hangani, sărbători le de iarnă se desfăşoară între 24 decembrie şi 7 ianuarie şi au ca puncte centrale zilele Crăciunului, Anul Nou şi Boboteza Caracteristicda lor cea mai importantă fiind repertoriul neasemuit de bogat în datini şi credinţe, în realizări artistice literare, muzicale, coregrafice, etc Colindele, colindele de copii, urările de belşug şi recoltă bogată ca Plugul, Pluguşorul, Sorcova, Capra, Irozii, formaţiile de Urşi, cântecele de stea, sunt câteva din manifestările folclorice care fac din sărbătorile de iarnă unele din cele mai spectaculoase manifestări spirituale ale poporului nostru În seara ajunului de Crăciun, cea mai mare plăcere a tuturor copiilor, este de a emrge la colindat pentru a putea valorifica toate cântecele învăţate atât în cadrul orelor de educaţie muzicală, cât şi în activităţile extraşcolare, cercul de folclor, deoarece au necesitat un timp mai îndelungat de învăţare În noaptea Crăciunului se cântă şi cântarea religioasă cunoscută sub numele de Vicleimul sau Irozii, la care participă copiii De obicei, Vicleimul cuprinde două părţi: în prima parte este jucat Irodul, de personaje umane, în a doua parte păpuşile interpretează o scenetă cu conţinut profan De la Crăciun şi până la Bobotează, copiii umblă cu steaua, un obicei vechi ce se întâlneşte la toate popoarele creştine În ajunul Anului Nou, cete de flăcăi pleacă cu plugul – străvechi obicei agrar derivat dintr-o practică primitivă, trecut printr-un rit de fertilitate, a ajuns o urare obişnuită de recole bogate în anul care abia începe Pe înserat, în ajunul Anului Nou, sun aşteptaţi să apară Capra, Ursul, Jianul sau Bujorul Aceste obiceiuri au la origini, rolul de a purifica şi fertiliza solul, în anul acre vine Cultul Ursului este moştenit de la geto -daci, care considerau ursul un animal sacru Aceste obiceiuri sunt interpretate de formaţii de copii ai satului, acre merg din casă în casă Jocul Caprei este vestit în comună, fiind nelipsit în spectacolele prezentate în serbările şcolare Un alt obicei este Sorcova, obicei ECOUL HANGULUI pagina 9 Anul III, nr 8 Confluenţe didactice Confluenţe didactice Confluenţe didactice închinat întâmpinării Anului Nou, în care, gazdelor, li se adresează urări de bun augur Prima săptămână din ianuarie este marcată de două importante sărbători creştine: Botezul Domnului (Boboteaza) – pe 6 ianuarie şi Sf Ioan Botezătorul – pe 7 ianuarie De Bobotează, toţi creştinii merg la biserică pentru a lua apă sfinţită pentru tămăduire şi purificare Slujba se oficiază în biserică, apoi în curtea biserici, în faţa crucii de gheaţă modelată cu dibăcie, de câţiva creştini pricepuţi Tot de Bobotează, fetele îşi pun busuioc sub pernă pentru a-şi visa ursitul De apreciat este strădania locuitorilor din Hnagu pentru păstrarea autenticităţii obiceiurilor, pentru transmiterea, din generaţie în generaţie a acestora nealterate, ferite de alte influenţe Învăţătoare, Manolache Steluţa Pagini de istorie Pagini de istorie Pagini de istorie VALEA MUNTELUI O ZONĂ A CONTINUITĂŢII DE LOCUIRE de profesor Gheorghe Druga Când vine vorba despre populaţia de pe Valea Bistriţei, despre originea acesteea, cei mai mulţi interlocutori, sau cei care au atins în lucrările lor această problematică, spun sau scriu că Ardealul este izvorul demografic care, din varii motive-sociale, economice, politice sau religioase-, s-a revărsat şi a umplut cu oameni această regiune , în decursul mai multor secole Unii, pentru a mai îndulci un pic din duritatea acestei supoziţii, fac o mică concesie afirmând că „ mai toţi locuitorii sunt din Ardeal” De altfel, se porneşte de la o realitate Dacă s-ar face o cercetare în rândul locuitorilor actuali din localităţile rurale ale Văii Bistriţei, şi li se va adresa întrebarea: „ Care este originea familiei tale?”, foarte mulţi dintre ei vor spune că moşii sau strămoşii lor au venit din ARDE AL, unii putând da amănunte cu privire la locul sau la motivul plecării lor de acolo Această realitate este confirmată şi de onomastica din regiune care cuprinde numeroase nume de Ungureanu, Sălăgeanu, Ciucanu, Bîrsanu, Ţuţuianu etc dar tot atât de mulţi vor spune fie că nu cunosc de unde vin, fie vor zice că sunt aici dintotdeauna Eu, semnatarul acestui studiu, nu pot să mă împac cu ideea că munţii ce străjuiesc Valea Bistriţei, cu văile intramontane, nu adăposteau comunităţi umane, mai mari sau mai mic i, compacte sau dispersate, cu atât mai mult cu cât acest relief nu este prea înalt, conţine destule resurse pentru a asigura traiul acestora: păşuni pentru vite, terase pe care se puteau cultiva meiul, mai târziu porumbul,chiar şi secara şi grâul; vitele şi pădurea ofereau materia primă pentru atâtea şi atâtea produse alimentare şi meşteşugăreşti,care asigurau necesarul locuitorilor şi erau oferite la schimb, pentru hrană, pe la târguri Continuitatea de locuire pe aceste meleaguri poate fi demonstrată di n cea mai veche epocă istorică-preistoria-şi până-n prezent Prezenţa unor grupuri de oameni în spaţiul de la poalele Muntelui Ceahlău, este atestată arheologic din cea mai veche epocă a pietrei, din paleoliticul superior, cam pe la 35 000 ani î Hr Culturile arheologice şi inventarul acestora descoperite în mai multe locuri de pe teritoriul actual al Comunei Ceahlău, la Grinţieş , Bistricioara, dar şi pe Valea Bicazului, la Bardosu, dovedesc existenţa unor grupuri de oameni care au venit , după părerea specialiştilor, fie din răsărit, fie din sudul continentului sau, aşa cum dovedesc descoperirile de La Scaune, pe Ceahlău, şi din nord est Aceste grupuri de oameni s-au sedentarizat, fapt demonstrat de folosirea rocilor locale, a cremenei de Audia, în făurirea uneltelor Această sedentarizare explică continuitatea de locuire în celelalte perioade ale epocii pietrei-mezoliticul şi neoliticul ECOUL HANGULUI pagina 10 Anul III, nr 8 Pagini de istorie Pagini de istorie Pagini de istorie Pentru epoca neolitică, aşezarea de la Chiriţeni -Hangu, aparţine vestitei culturi neolitice Cucuteni şi face parte dintre puţinele aşezări situate în zone puţin favorabile cultivării plantelor , dovedind ca şi cea de la Dîrţu sau din alte locuri de la poalele Ceahlăului, că „dezvoltarea cultivării plantelor nu poate fi legată, la începuturile sale, numai de văile apelor sau numai de ţinuturile de câmpie” Tulburătoare sunt, pentru această perioadă a epocii pietrei, descoperirile profesorului, Ioniţă Dumitru, de la Vadu Rău-Farcaşa Printre altele, aici au fost găsite tablite din lut, imprimate cu pictograme care ar putea constitui forme ale celor mai vechi scrieri din lume, precum si două structuri stranii din piatra, una semănând cu un OZN, iar cealaltă cu celebrul Sfinx din Muntii Bucegi Tot descoperirile arheologice permit demonstrarea ideii continuităţii de locuire , prezenţa unei populaţii în această regiune, şi -n epoca metalelor, a bronzului şi fierului Este vorba de populaţia tracică şi a ramurii nordice a acestora –dacii Înafara descoperirilor arheologice care sunt dovezi indubitabile ale prezenţei populaţiei pe aceste teritorii ale Văii Bistriţei, sunt şi alte surse istorice care vin în sprijinul acestei idei Astfel, Claudius Ptolemaios, geograf grec care a trăit între anii 90 -168, pomeneşte în Geografia sa 44 de localităţi dacice între care şi Petrodava 1 Se ştie că el a avut ca izvor de inspiraţie pentru harta întocmită de el harta lui Marinos din Tyr, trăitor cu un secol mai înainte Menţionarea Petrodavei, pe o hartă a lumii cunoscute în acea vreme, demonstrează puterea politică a dacilor din aces t teritoriu străbătut de Bistriţa, putere politică de care aparţineau şi dacii din zona Bicaz-Poiana Teiului Se crede că la Petrodava a fost reşedinţa regelui Dicomes al cărui sprijin era căutat de Marc Antonius în luptele sale cu Octavian, ceea ce dovedeşte forţa şi prestigiul regelui dac 2 Fără îndoială că forţa acestuia, se baza pe numeroasele centre de locuire din zona Piatra Neamţ, dar şi în munţii Moldovei, între care şi cei străbătuţi de valea Bistriţei jucau un rol important Regretatul profesor de la Facultatea de istorie din Iaşi, Nicolae Gostar, analizând materialul arheologic al cetăţilor dacice din Moldova, ajunge la concluzia că aceste cetăţi ar fi fost distruse în urma războaielor dacice, în anii 105-106 d H3, războaie purtate de Traian, conducătorul Imperiului Roman, în anii 105-106 d H4 Deasemenea, acelaşi cercetător, analizând anumite scene de pe columna lui Traian, arată că acestea prezintă toate elementele pentru a fi localizate la răsărit de Carpaţi 5 Aceasta înseamnă că ultima rezistenţă a dacilor, contra invadatorilor romani, a avut loc la răsărit de Carpaţi, în munţii străbătuţi de Bistriţa, la Petrodava Descoperirile arheologice ne arată că Petrodava, îşi încetează existenţa tocmai în această perioadă Faptul că romanii au considerat necesar să trimită forţe considerabile pentru a distruge complexul de cetăţi de la Petrodava, aflat la graniţele provinciei Romane – Dacia, ne vorbeşte despre importanţa economică, militară şi religioasă deosebită a acestui centru de locuire dacică În aceste împrejurări ne apare într-o lumină şi mai puternică, legenda despre Dochia, care, urmărită de Traian se transformă în stâncă pe muntele Ceahlău, după cum ne apare posibilă ipoteza exprimată de Constantin Matasă,că „Muntele Sfânt” al dacilor (Cogaion)), să fie tocmai Ceahlăul care străjuieşte cu înălţimea sa toată zona Hangu6 1 dr Marin Popescu-Spineni, România în izvoare cartografice, Ed Ştiinţifică, Buc ,1978,p 41 2 Chiţescu, N , Unele aspecte ale relatiilor dintre Dicomes şi Marcus Antonius în lumina descoperirilor numismatice,( o problemă de geografie istorică), S C I V , 19, 1968, 4, p 656 3 Gostar, Nicolae, Cetăti dacice în Moldova, Buc, I969, p 9 şi urm 4 Gostar, Nicolae, Cetăti dacice în Moldova, Buc, I969, p 9 şi urm 5 Gostar, Nicolae, Cetăţile dacice din Moldova şi cel de-al doilea război dacic, în „Memoria Antiquitatis“, I, 1969, p 94 6 Matasă, C , Ceahlăul- Munte Sfânt, în „ Boabe de grâu“, V, 1934, nr 1, p 232 ECOUL HANGULUI pagina 11 Anul III, nr 8 Pagini de istorie Pagini de istorie Pagini de istorie Nu numai în vremea dacilor, muntele Ceahlău era locul în care se cinsteau şi se venerau zeii, ci şi în timpurile mai apropiate Până şi în vremurile de astăzi, locuito rii din jurul Ceahlăului, obişnuiesc ca, o dată pe an, să se urce pe vârful Ceahlăului, pe data de 6 august, pentru a sărbători muntele, datină moştenită din timpuri străvechi Continuitatea de locuire este demonstrată şi în vremea stăpânirii r omane prin descoperirile de la Hangu- Cetăţuie Stăpânirea romană, respectiv armata din castrul de la Troian sau celelalte detaşamente militare care aveau ca scop supravegherea graniţelor şi căilor de acces spre Dacia romană, s-au retras şi de pe valea Bistriţei (din sectorul care a fost sub stăpânirea romană) însă, şi aici, populaţia dacică care primise puternice influenţe romane a continuat să desfăşoare viaţa sa cu ocupaţiile ei specifice determinate şi de specificul regiunii, între care păstoritul juca un rol important Aşezările de pe valea Bistriţei, , vor fi fost, asemenea celor din zona Hangului, datate în secolele II-III d H Populaţia de aici a continuat să trăiască în regiune întrucât oferea un adăpost mult mai sigur locuitorilor, atât celor de aici cât şi altora care se refugiau la munte din calea năvălitorilor Consider că o dovadă concludentă despre continuitatea populaţiei dacice şi apoi daco -romane în zonă este legenda despre Dochia, care nu este altcineva decât Dacia, şi despre Traian, păstrată până astăzi în popor ca şi tradiţia urmată multă vreme de a sărbători muntele Ceahlău aşa cum obişnuiau dacii odinioară Şi pentru epoca medievală este atestată continuitatea de locuire pe Valea Bistriţei Pentru secolele V-VII descoperirile arheologice dovedesc ample influenţe ale Imperiului Bizantin asupra civilizaţiei populaţiei locale, descoperiri aflate şi pe teritoriul judeţului Neamţ, Rădeni, Davideni, Tolici, Hangu La Hangu şi la Tolici sunt atestate o serie de topoare din fier prevăzute cu a ripioare şi cu ceafa lăţită datând din secolele V-VII e n 7 Astfel de topoare descoperite şi în alte părţi ale Moldovei, ca şi în unele complexe din Transilvania, sunt socotite de tip „dunărean” fiind folosite atât ca armă de luptă dar şi în gospodărie la diverse treburi Ele dovedesc nu numai continuitatea de locuire ci şi legăturile dintre aceste zone cu romanitatea de la Dunăre (cu Imperiul Bizantin) De altfel, Sergiu Columbeanu,în lucrarea Cnezate şi voievodate româneşti apărută prin 1973, la Editura Albatros, în Bucureşti, referindu-se la aşezările din evul mediu timpuriu, menţionează în Moldova dintre Siret şi Carpaţi, patru grupări de aşezări care vor forma uniuni de obşti ce vor sta la baza primelor formaţiuni politice din Moldova –cnezatele şi voievodatele Astfel, pe Bistriţa sunt amintite aşezările neîntărite de la Budeşti, Hangu, Văleni, Porceşti, Dumbrava Roşie şi o aşezare întărită la Bâtca Doamnei8 Şi în secolele următoare avem unele mărturii scrise care menţionează în această parte a văi i Bistriţa prezenţa localnicilor În 1622, fac plângere la domnitorul Ştefan Tomşa, călugării de la Bistriţa, împotriva oamenilor mănăstirii Bisericani, care au sărit asupra lor, le -au luat peştele şi i -au bătut Domnitorul, pe lângă faptul că întăreşte din nou dreptul de proprietate al Mănăstirii Bistriţa, porunceşte călugărilor de la Bisericani să nu mai tulbure pe oamenii Mănăstirii Bistriţa ˝de la Gura zisă Giurcoaia până la Doamna, deoarece le este hotar această vale˝ Şi oamenii Schitului P oienile îi opreau pe cei de la Bistriţa să pescuiască, întrucât voievodul atenţiona ,cu severitate, să nu-i mai tulbure sau să-i oprească: ˝… iar voi oameni de la Hangu , să nu-i turburaţi sau să-i opriţi înaintea acestei cărţi a mele ˝9 7 În privinţa influenţei romanităţii de la sudul Dunării asupra populaţiei romanice de la nordul Dunării se poate vedea Dan Gheorghe Teodoru, Romanitatea corpato-dunărea nă şi Bizanţul în veacurile V -VI e n , Editura Junimea, Iaşi, 1981 ) 8 Sergiu Columbeanu, Cnezate şi voievodate româneşti, Editura Albatros, Bucureşti,1973 9 D I R , VeacXVII, a Moldova, V,( 1621-1625), 1957,p 89 ECOUL HANGULUI pagina 12 Anul III, nr 8 Pagini de istorie Pagini de istorie Pagini de istorie Mănăstirile îşi apărau cu străşnicie proprietăţile având grijă ca nimeni să nu se aşeze pe pământurile lor şi să le diminuieze ceva din drepturile lor Când se producea o încălcare a dreptului de proprietate, interveneau cu promtitudine la domnie pentru a li se recunoaşe şi întări încă o dată acest drept sau pentru repararea pagubei suferite, indiferent dacă erau călugări sau alte persoane Astfel, voievodul Gaşpar, la 18 august 1619, trimitea poruncă ureadnicului din Piatra, să strice şi să ardă casele făcute de călugărul Simion şi de alţi oameni de la Hangu, în nişte poiene aparţinând Mănăstirii Bistriţa adăugând imperativ: ˝şi pe ei să-i goneşti de acolo ˝ Somaţia respectivă o reînnoieşte domnitorul Ştefan Tomşa, la 1 mai 1622, cerând să le ia şi dijma cuvenită ( ˝ a dzecea , după obiceariul˝ ), din ˝ pâine˝ 10 Iată două documente care amintesc pe oamenii de la Hangu, deci localnici ai acestei zone Putem conchide că, în Hangu, ca şi în întreaga Moldovă –unde izvoarele scrise şi arheologice certifică existenţa populaţiei româneşti în perioada migraţiilor- a existat şi s-a dezvoltat o populaţie locală care, cu toate greutăţile pricinuite de migratori sau de dominaţia străină, a continuat să se dezvolte şi să se afirme Nu ne putem explica menţionarea atâtor toponime, în docume ntele din secolul al XV-lea şi următoarele, dacă aici n-ar fi existat o populaţie care să ni le transmită până la data menţionării lor în documente De asemenea numeroasele legende care relatează despre fapte şi personaje din antichitate, din mileniul migraţiilor şi din perioada secolelor XIX -XVII, constituie mărturii ale prezenţei autohtonilor Acestei populaţii localnice i s -au adăugat oameni veniţi din alte zone ale Moldovei, din Ardeal, din Banat şi Bucovina A trăit şi trăieşte în Regiunea Hangului, o populaţie românească care este rezultatul unei simbioze perfecte între elementele locale, care au trăit dintodteauna aici şi a cărei continuitate este demonstrabilă şi o populaţie venită din exteriorul Hangului, din alte părţi ale Moldovei şi din Ardeal Începând cu secolul al XIV -lea şi mai ales cu secolul al XV-lea, populaţia din regiunea Hangului, intră în atenţia domniei Acest lucru va face ca şi populaţia regiunii Hangului să fie consemnată în documentele de cancelarie putându-se astfel cunoaşte mai bine, cu mai multă precizie, elemente care să dovedească activitatea sa economică, socială şi politică Multe informaţii despre această porţiune a văii Bistriţa ne oferă numeroase alte lucrări, fie generale, fie speciale, ca şi fondurile documentare ale diferitor arhive, biblioteci sau muzee De asemenea sursele cartografice oferă date interesante Suntem fericiţi să spunem că această zonă geografică are o istorie ce poate fi urmărită pe parcursul tuturor epocilor istoriei românilor Datorită acestui fapt sursele documentare sunt variate şi bogate, iar istoriografia conţine titluri care aparţin unei pleiade de istorici , cercetători şi arheologi valoroşi din marile centre universitare dar şi unor localnici pasionaţi de istoria , de tradiţiile şi legendele acestor locuri care trebuie cunoscute şi de alţii şi, mai ales, salvate şi conservate pentru viitorime Amintiri Amintiri Amintiri Amintiri CE SUNT « TROCALELE »? Când eram copil mic, mama m-a învăţat mai multe rugăciuni, pe care trebuia să le rostesc în faţa icoanelor cu chipul Mântuitorului sau cu chipul Fecioarei Maria, dimi neaţa, seara şi cu alte ocazii Eu am fost singur la părinţi, dar mi -am dorit din toată inima şi din tot sufletul să am o surioară măcar M-am rugat mereu de mama să-mi facă o surioară sau un frate - Nu se mai poate, băiete, chiar şi tu ai fost făcut din greşeală! Venea răspunsul ei categoric ECOUL HANGULUI pagina 13 Anul III, nr 8 Amintiri Amintiri Amintiri Amintiri Din acest motiv mergeam zilnic la vecinii noştri, familia Iftimia, care avea mulţi copii cu care mă înţelegeam de minune: Ion, Anica, Maria, Costică, Dumitrel Aici îmi plăcea să asist la ceremonialul unui prânz Aveau o măsuţă rotundă şi joasă care se aşeza în mijlocul camerei: pe un fund de l emn se răsturna o mămăligă cât un munte, care se tăia bucăţi mai mărunte cu o aţă de cânepă Lângă mămăligă, la mijlocul mesei era adus de la bucătărie un castron mare, cu ciorbă În dreptul fiecărui copil se aşeza câte o lingură frumoasă din lemn de palti n sau ulm şi o bucată de mămăligă - Treceţi în genunchi, la rugăciune! Nu vă îngrămădiţi la mâncare că doar nu v-au 'mas şoarecii în burtă! Rostea Neculai Iftimia, tatăl copiilor Imediat, toată lumea se aşeza în genunchi, în faţa icoanei Domnului nostru Iisus Hristos, îşi împreunau mâinile şi rosteau în cor „Tatăl nostru, Care eşti în ceruri … Şi nu ne duce pe noi într-o cale de ispită şi ne izbăveşte de cel rău Amin ” Eu cunoşteam rugăciunea de la mama, dar o ştiam altfel, fără „trocale”, mai simplă: „şi nu ne duce pe noi în ispită” După rugăciune, copiii se repezeau la măsuţă, lua fiecare câte o lingură, unii le mai ziceau şi „leonguri”, în cealaltă mână ţineau bucata de mămăligă şi începeau să cărăbănească de pe masă, cât mai repede şi cât mai multe linguri cu mâncare Toţi se temeau să nu se ajungă la fundul castronului, iar mama Floarea să le spună: „Nu mai are mama, atât a fost!” Mă aşezau şi pe mine la masă, alături de ei, iar mâncarea mi se părea extraordinară, chiar dacă mă tot gândeam ce-or fi „trocalele”? Într-o zi, îngrijorat, am dat fuga acasă, la mama, ca să -mi explice de ce rugăciunea nu este peste tot la fel , de ce familia Iftimia spune „Într-o cale de ispită?” Ce înseamnă acest cuvânt „trocale”? Mama a părut descumpănită şi mi -a spus că e bine şi cum spun vecinii noştri rugăciunea A bănuit că au învăţat-o dintr-o carte mai veche de rugăciuni, că rugăciunile au fost traduse din limba ECOUL HANGULUI pagina 14 Anul III, nr 8 Amintiri Amintiri Amintiri Amintiri greacă sau ebraică, de diferiţi oameni şi că există unele mici deosebiri neesenţiale Am înţe les oarecum ce se întâmplă, însă tot nu ştiam cu exactitate ce înseamnă cuvântul „ trocale” Mă tot gândeam ce-or fi „trocalele”? Timpul a trecut iar eu am rostit mereu rugăciune aşa cum m -a învăţat mama, dar uneori, când ajungeam la punctul nevralgic, rosteam şi eu cuvântul „trocale” ca să văd ce se întâmplă Nu s-a întâmplat nimic până când, peste câţiva ani am dat examen de admitere la Seminarul „Sf Gheorghe” din Roman La acest examen exista şi o probă în care examinatorul cerceta dacă elevii concure nţi cunosc rugăciunile de bază În acest scop, concurenţii erau aşezaţi în şir şi examinatorul rostea către primul concurent: - Începe tu „Tatăl nostru, apoi îl întrerupea şi continua: „Spune tu mai departe!” Când elevul care era înaintea mea a rostit: „precum şi noi iertăm greşiţilor noştri”, l-a oprit şi mi s-a adresat mie: „Spune tu mai departe!” Atunci am simţit un fior pe şira spinării căci urma partea din rugăciune cu „ trocale” sau fără „trocale” Mă gândeam nehotărât, pe care dintre cele două variante s-o aleg Dacă mă întreabă ce sunt „trocalele”!? Examinatorul a observat nehotărârea mea şi m-a întrebat: - Nu ştii rugăciune mai departe? - Ba da, o ştiu, dar o ştiu în două feluri, aşa cum m-a învăţat mama şi altfel, cum o spun copiii lui Iftimia - Spune cum te-a învăţat mama! Am spus-o fără şovăire şi mi-a zis foarte bine Înainte de a continua examinarea, s-a răzgândit: - Spune şi cealaltă variantă! Am spus pe nerăsuflate şi a doua variantă, iar preotul examinator mi -a spus: - Este bine şi aşa, dar ar fi mai frumos dacă ai spune „pe o cale de ispită” şi nu „într-o cale de ispită” căci noi mergem pe căi, deasupra lor şi nu în interiorul lor Am primit nota zece şi exact în acel moment am înţeles ce sunt „trocalele” Profesor, Mihai Doroftei – Borca Micii scriitori Micii scriitori Micii scriitori Micii scritori Primavara A sosit primăvara și în sătucul meu E mult soare, ghioceii și-au început serenadele în grădinile de lângă casă, iar păsările își cântă bucuria, în fiecare dimineața, înveselindu-ne și pe noi Se aude zumzet de albine Ele sunt cele mai harnice insecte Nici nu s-a topit bine zăpada și ele și-au încărcat coșulețele cu polen galben De unde l-or fi găsit oare? Da, mi-am amintit, de pe florile galbene, ivite ici și acolo prin iarbă Stau ascunse aproape toată ziua, dar se deschid repede, când razele blânde ale soarelui le mângâie ușor Parca si noi, copiii, suntem mai veseli, pentru ca vine vacanta si, odată cu ea, ”Învierea lui Iisus Hristos” Irimia Denisa , clasa a III-a, invatatoare Manolache Steluta